182 
I Virkeligheden var de anvendte Peptonconcentrationer ikke saa høje 
som angivet, da den uorganiske Opløsning fremkalder en Fældning 
i de højere Concentrationer, som skyldes dens Indhold af Calcium. 
Ved 2/0 Pepton prøvedes desuden om en højere eller lavere 
uorganisk Concentration influerer paa Myceliets Pirringstilstand; der 
anvendtes Concentrationer fra 0—2 ?/0 uorganisk Opløsning; ved 3 ?/0 
var Væksten 0. Den samme Forsøgsrække foretoges med 1/0 
Pepton (begge Forsøg |uden Ca.). I intet af Tilfældene fremkom 
tydeligt Resultat. Den uorgåniske Concentråtion fremkaldte intet 
Udslag, Oogoniedannelsen var ringe hele Forsøgsrækken igennem, 
som i det foregaaende Forsøg med 1 %/0 Pepton. 
Endelig blev 1/0 Pepton kombinereret med forskellige Kul- 
hydrater, som gennemgaaende forøgede Evnen til at danne Oogonier. 
Maltose gav intet positivt Resultat; i Maltosepeptonmyceliet fremkom 
der ingen Qogonier. Derimod fremkom de i de Kulturer, hvor Mælke- 
sukker, Glycose og Saccharose anvendtes, i meget rigelig Mængde. 
Den tilsvarende Forsøgsrække anstilledes med 0.19/0 Pepton, og 
Resultatet var der et ganske tilsvarende. En Kombination af Pepton 
og Kulhydrat har derfor - været anvendt som Næringssubstrat i de 
senere omtalte Forsøg med andre Arter. 
Forsøgene viser, at Mycelier, der er opvoksede i forskelligt 
Substrat, kan vise Forskelligheder i deres Evne til under gunstige 
Betingelser at danne Oogonier. Der er aabenbart indre kvalitative 
Forskelligheder til Stede, hvis virkelige Natur man vel vanskelig 
vil kunne klargøre; men som kan karakteriseres tilstrækkeligt ved 
de ydre Forhold, som fremkalder dem. I den Forstand vil Studiet 
af de indre Betingelser være tilgængeligt for Undersøgelse. Ved 
Studiet af Betingelserne for Oogoniedannelse vil der saaledes være 
to Veje mulige for Undersøgelsen, dels en Variation af de ydre 
Betingelser for Oogoniedannelsen, dels en Variation af de indre, og 
ved en sammenlignende Undersøgelse af forskellige Arter vil det 
være nødvendigt at anvende dem begge. Klebs fremhæver For- 
mindskelsen i Næringsconcentrationen som den væsentligste af de 
ydre Betingelser; den første af de nævnte Metoder er anvendt for 
